2015. november 15-én a párizsi terrortámadás miatt kihirdetett nemzeti gyásznapra való tekintettel nem közvetítették az arra a napra tervezett epizódot. Az elmaradt részt november 17-én, kedd este adták le a Dunán 20:35-ös kezdéssel. 2016. november 13-án a 2016-os Formula–1 brazil nagydíj miatt 20:00-kor kezdődött volna, de a futam közvetítése egy órát csúszott, így kb. 21:00-tól tűzték műsorra a soron következő epizódot. A Formula–1-es futamot azért a Duna közvetítette, mert az M4 Sport közben a Magyarország–Andorra labdarúgó-világbajnoki selejtező mérkőzését adta.